[pic] | KOMISIA EURÓPSKYCH SPOLOČENSTIEV | Brusel, 13.6.2007 KOM(2007) 324 v konečnom znení SPRÁVA KOMISIE EURÓPSKEMU PARLAMENTU A RADE o implementácii nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky {SEC(2007) 800} SPRÁVA KOMISIEEURÓPSKEMU PARLAMENTU A RADE o implementácii nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky ČASť PRVÁ OPATRENIA PODľA NARIADENIA RADY (ES) č. 814/2000 I. Úvod Táto správa sa týka implementácie nariadenia Rady (ES) č. 814/2000 na roky 2003 – 2006. Ciele informačných opatrení týkajúcich sa spoločnej poľnohospodárskej politiky (ďalej len SPP), ako sa stanovili v nariadení (ES) č. 814/2000, sú: pomoc pri vysvetľovaní SPP, ako aj pri jej uplatňovaní a rozvíjaní, | podpora európskeho modelu poľnohospodárstva a poskytovanie pomoci ľuďom, aby ho pochopili, | informovanie poľnohospodárov a ostatných strán vo vidieckych oblastiach, | zvyšovanie povedomia verejnosti o otázkach a cieľoch SPP. | - Akcie sú zahrnuté do dvoch hlavných kategórií: akcie, ktoré navrhujú organizácie tretích strán na spolufinancovanie Európskym poľnohospodárskym usmerňovacím a záručným fondom (EPUZF), ktorými môžu byť buď programy, alebo osobitné opatrenia, | akcie vykonávané z iniciatívy Komisie a 100-percentne financované EPUZF („priame akcie“). | - Rada rozhodla (článok 8 nariadenia (ES) č. 814/2000), že Komisia má každé dva roky predložiť Európskemu parlamentu a Rade správu o implementácii tohto nariadenia. Prvú správu, ktorá sa vzťahuje na obdobie rokov 2000 – 2002, Komisia predložila v máji 2003[1]. Vypracovanie vykonávacích opatrení, ktoré stanovujú podrobné pravidlá uplatňovania nariadenia (ES) č. 814/2000, a najmä pravidlá týkajúce sa dotácií pridelených tretím stranám, boli opísané v správe z mája 2003. Medzitým nastali vo vykonávacích pravidlách ďalšie menšie technické zmeny[2]. Táto správa Európskemu parlamentu a Rade sa mala pôvodne predložiť v decembri 2005. Komisia odložila jej predloženie, aby mohla dokončiť hodnotenie opatrení prijatých na základe tohto nariadenia, ktoré sa uskutočnili v osobitnom rámci hodnotiacej politiky Komisie na obdobie rokov 2000 – 2005, a aby mohla zohľadniť závery tohto hodnotenia[3]. Úplné znenie, ako aj zhrnutie je k dispozícii na európskej internetovej stránke:http://ec.europa.eu/agriculture/eval/reports/cap_info/index_en.htm Prílohy a zoznam skratiek uvedených v texte možno nájsť v sprievodnom pracovnom dokumente útvarov Komisie. II. Rozpočet Na obdobie rokov 2003 – 2006 Komisia vyčlenila na informačné opatrenia v rámci položky B1-382 (ako bola známa v roku 2003) 6,5 milióna EUR a urobila ďalšie zmeny v nomenklatúrnej položke 05 08 06 na rozpočtové roky 2004 – 2006. Medzi akciami, ktoré uskutočnila Komisia, a akciami, ktoré uskutočnili organizácie tretích strán (dotácie), bolo nasledovné rozdelenie: 2003: priame akcie (2 500 000) (38 %) – dotácie (4 000 000) (62 %),2004: priame akcie (2 500 000) (38 %) – dotácie (4 000 000) (62 %),2005: priame akcie (3 000 000) (46 %) – dotácie (3 500 000) (54 %),2006: priame akcie (3 700 000) (57 %) – dotácie (2 800 000) (43 %). S výnimkou roku 2006, kedy došlo k výraznému zvýšeniu čerpania, sa však ročné čerpanie rozpočtov značne znížilo (ich realizácia dosiahla 64 % v roku 2003, 51 % v roku 2004, 61 % v roku 2005 a 98 % v roku 2006; podrobné údaje sú v tabuľke 2, v bode IV). Limitované využitie možností financovania bolo spôsobené najmä zníženým čerpaním rozpočtu vyčleneného na dotácie. Keďže mnohé žiadosti o dotácie obsahovali chyby alebo mali zlú kvalitu, len malá časť projektov spĺňala všetky požiadavky (kritériá oprávnenosti, vylúčenia, výberu a pridelenia). V záujme zlepšenia čerpania rozpočtu vyčleneného na dotácie a po preskúmaní najčastejších chýb zo strany žiadateľov Komisia ďalej zracionalizovala výzvy na podávanie návrhov 2005/C 252/06[4] týkajúcich sa spolufinancovaných činností v rámci ich vykonávania v roku 2006 a 2006/C 236/07[5] týkajúcich sa spolufinancovaných akcií v rámci ich vykonávania v roku 2007 a objasnila ich znenie, aby pomohla žiadateľom vyhnúť sa takým chybám. Úspech tohto úsilia sa odzrkadlil vo veľmi výraznom zvýšení čerpania rozpočtu vyčleneného na dotácie v roku 2006. III. Jednotlivé financované činnosti (z hľadiska úverov na krytie záväzkov) V prvej správe súvisiacej s nariadením Rady (ES) č. 814/2000 sa uvádza, ako Komisia v období rokov 2000 – 2002 postupne zlepšovala pravidlá, ktorými sa riadia vykonávané opatrenia. Zdôraznila aj prehodnotenie vykonávacích pravidiel v nariadení Komisie (ES) č. 2208/2002, ktorými sa usmerňovala dotačná činnosť v období rokov 2003 – 2006[6]. Toto nariadenie zaviedlo do schémy značné zlepšenia: zjednodušenie, zvýšenú transparentnosť, lepšie hodnotenie navrhovaných informačných akcií, lepšie definovanie správ na oznamovanie a lepšie šírenie. Ročná výzva na podávanie návrhov sa postupne vylepšovala a rozvíjala ako odozva na novú politickú klímu, v ktorej sa realizovala SPP. Nastala silná orientácia na informovanie poľnohospodárov a širšej verejnosti o zmenách v politickom smerovaní, najmä o reforme z roku 2003 a následných súvisiacich reformách. 1. Dotácie (komunikačné akcie vykonávané z iniciatívy organizácií tretích strán) Vo vykazovanom období Komisia využila rozpočtovú položku na spolufinancovanie série opatrení vrátane seminárov, konferencií, publikácií, výmenných návštev, ako aj ďalších činností, z ktorých všetky prispeli – priamo i nepriamo – k zvýšeniu úrovne chápania SPP medzi občanmi EÚ. Povolené sú dva druhy opatrení, osobitné informačné opatrenia a ročné pracovné programy. Osobitné informačné opatrenie je nezávislé a samostatné krátko trvajúce informačné podujatie organizované na základe jednoduchého rozpočtu. Príkladmi osobitného opatrenia vo vykazovanom období sú jedna konferencia alebo jeden seminár atď. Ročný pracovný program je zostavený z dvoch až piatich osobitných informačných opatrení. Maximálna miera financovania na uvedené opatrenia je 50 % oprávnených nákladov. Táto miera sa však môže zvýšiť na 75 % vo výnimočných prípadoch uvedených vo vykonávacom nariadení a definovaných vo výzve na podávanie návrhov. Vo vykazovanom období Komisia financovala 35 programov a 70 osobitných akcií. Musela zdôrazniť, že každý program obsahuje viaceré akcie a že 35 financovaných programov obsahovalo 99 osobitných akcií, ktoré spolu predstavovali 169 akcií za štyri roky. Komisia pridelila dotácie 121 konferenciám a seminárom, 11 návštevám, 22 publikáciám, 11 audiovizuálnym produkciám a 4 internetovým portálom. V tabuľke sa uvádza počet úspešných žiadostí, podľa členských štátov. Tabuľka I [pic] V prílohe 1 sa uvádza prehľad dotácií poskytnutých vo vykazovanom období. Podrobné údaje o jednotlivých dotáciách možno nájsť na európskej internetovej stránke: http://ec.europa.eu/agriculture/grants/capinfo/index_en.htm . Treba zdôrazniť, že značný počet spolufinancovaných akcií si našiel širšie publikum okrem bezprostredných účastníkov vďaka multiplikačnému účinku špecializovaných tlačových a elektronických médií. To odzrkadľuje zvýšený dôraz, ktorý sa v posledných rokoch kládol vo výzvach na podávanie návrhov na lepšie šírenie správ, a nutnosť, aby žiadatelia definovali svoje mediálne plány vrátane cieľovej skupiny. Mnohí príjemcovia dotácií sa, podobne ako v minulosti, nachádzali v Belgicku, kde majú svoje sídla najvýznamnejšie sociálno-profesné organizácie na úrovni EÚ (vrátane COPA-COGECA, AEFPR, CEJA). Značný počet takýchto opatrení sa uskutočnil v Taliansku a Španielsku. Odzrkadľuje to pretrvávajúcu vysokú úroveň žiadostí z uvedených krajín. V rokoch 2003 – 2006 naďalej prichádzalo pomerne málo žiadostí zo severnej časti EÚ-15. Počet žiadostí od nových členských štátov po rozšírení bol veľmi nízky. Útvary Komisie premýšľajú o možných príčinách tejto situácie a budú skúmať, aké ďalšie kanály okrem ročných výziev na podávanie návrhov v Úradnom vestníku Európskych spoločenstiev a na európskej internetovej stránke by bolo vhodné použiť, aby sa dosiahla väčšia publicita pre výzvy na podávanie návrhov. V tejto súvislosti sa bude venovať mimoriadna pozornosť osobitostiam nových členských štátov. Komisia udelila v rokoch 2003 – 2006 dotácie, okrem iného, na semináre a konferencie o SPP a realizácii reformy SPP, o Svetovej obchodnej organizácii a rozvoji vidieka. Patria medzi ne konferencie venované témam zahŕňajúcim poľnohospodárstvo a širšiu spoločnosť, ako aj rozšírenie. Medzi jednotlivé subjekty, ktoré boli úspešné v získavaní dotácií v tomto období, patria organizácie na úrovni EÚ pôsobiace v oblasti životného prostredia a rozvoja vidieka, ako sú WWF a EUROMONTANA. Popri tradičných príjemcoch, ako sú COPA-COGECA a CEJA, boli úspešné, okrem iného, aj regionálne a miestne orgány v členských štátov, mediálne organizácie a štátne organizácie poľnohospodárov (často členovia subjektov na úrovni EÚ) a tiež niektoré vysokoškolské subjekty. V časti spolufinancovaných akcií príjemcovia využili možnosť zapojiť ďalšie organizácie ako partnerov pri realizácii projektov. Ako sme už uviedli, v období rokov 2003 – 2006 sa postupy posudzovania a hodnotenia dotácií zlepšili. Požiadavky týkajúce sa hodnotení ex-ante a ex-post sa v ročných výzvach na podávanie návrhov ďalej spresnili. Treba tiež pripomenúť, že povinnosti príjemcov dotácií súvisiace so sebahodnotením ich akcií tvoria súčasť individuálnych dohôd o dotáciách uzavretých medzi Komisiou a ich príjemcami. Dotácie sa prideľovali po prísnom výberovom procese. V súčasnosti je cieľom komunikačnej stratégie generálneho riaditeľstva posilniť svoju schopnosť hodnotiť a posudzovať vplyv svojich informačných akcií. Správy o realizácii dotácií sa analyzujú a v budúcnosti sa budú analyzovať aj s cieľom posudzovania celkového dosiahnutého vplyvu. To sa zhoduje aj so závermi externého hodnotenia a s cieľmi nariadenia. 2. Komunikačné akcie uskutočnené z iniciatívy Komisie V rokoch 2003 – 2006, ako aj v predchádzajúcom období bol značný počet akcií financovaných z iniciatívy Komisie, ktoré sa uskutočnili za externej technickej pomoci. V rokoch 2003 a 2004 sa vyčlenilo na tieto opatrenia približne 38 % rozpočtu a toto číslo vzrástlo na 46 % v roku 2005 a 57 % v roku 2006. V prílohe II sa uvádzajú podrobné údaje o všetkých komunikačných akciách Komisie v rokoch 2003 – 2006, ako aj príslušné náklady. Konferencie/semináre Organizovanie konferencií a seminárov bolo naďalej hlavnou činnosťou. Do tejto kategórie patria také činnosti, ako sú prerokúvania, semináre pre osobitné skupiny (novinárov, spotrebiteľské organizácie atď.), konferencie EÚ a medzinárodné konferencie. V rokoch 2003 – 2006 sa Komisia v čoraz väčšej miere zamerala na prehĺbenie dialógu so zainteresovanými subjektmi v celom rozsahu politík EÚ. V dôsledku toho sa opakovane kládol dôraz na zapájanie širokého spektra organizácií občianskej spoločnosti do konferencií a seminárov. Spolupráca s ďalšími inštitúciami sa zintenzívnila, napríklad na konferencii mladých poľnohospodárov, ktorú usporiadala Komisia spoločne s Európskym parlamentom v januári 2005; ako aj na konferencii „O koexistencii geneticky modifikovaných, klasických a organických plodín – sloboda voľby“, ktorú usporiadala Komisia spoločne s rakúskym predsedníctvom EÚ vo Viedni v dňoch 4. – 6. apríla 2006. Komisia sa intenzívne sústredila aj na prípravu na rozšírenie EÚ. Účasť/stánky na veľtrhoch Táto orientácia na občiansku spoločnosť a zapájanie všetkých zainteresovaných orgánov; dôraz, ktorý Komisia kladie od roku 2005 na „miestne konanie“, mali v týchto rokoch čoraz väčší vplyv na organizovanie pravidelnej účasti Komisie na hlavných výročných veľtrhoch, ako je Salon international de l’Agriculture v Paríži a Internationale Grüne Woche v Berlíne, a na veľtrhoch všeobecne. Častá účasť komisára pre poľnohospodárstvo a rozvoj vidieka, ďalších komisárov, členov Európskeho parlamentu, ako aj iných vyšších politických lídrov na vnútroštátnej a regionálnej úrovni prispela k zvýšeniu mediálneho profilu účasti Komisie na veľtrhoch. Veľtrhy zostanú dôležitým prostriedkom vplyvu na širokú verejnosť. Orientácia na úsilie o súčinnosť a navrhovanie príslušných správ a činností zameraných na širokú verejnosť bude pokračovať, ako sa odporúča aj v externom hodnotení. Publikácie Vznikli mnohé jednorazové a pravidelné publikácie. Reforma SPP, rozvoj vidieka a Svetová obchodná organizácia boli v nich výrazne zastúpené, ako v minulosti. Generálne riaditeľstvo v súčasnosti vykonáva preskúmanie týchto publikácií v súlade s odporúčaniami hodnotenia. V budúcnosti má za cieľ vypracovať viac online publikácií, vrátane poskytovania materiálu, ktorý možno prispôsobiť, aby vyhovoval miestnym potrebám; to by malo prispieť, okrem iného, k uspokojeniu jazykových potrieb na miestnej úrovni. Internetová stránka Internetová stránka „Poľnohospodárstvo a rozvoj vidieka“ sa vo vykazovanom období rýchlo rozvinula, najmä ako dôležitý zdroj odborných informácií o SPP a rozvoji vidieka. Pri poslednom hodnotení sa zistilo, že internetovú stránku široko využívajú hlavné organizácie zainteresovaných subjektov ako zdroj informácií. Urobil sa aj významný krok smerom k zvýšenej transparentnosti SPP: bola uverejnená kapitola, ktorá usmerňuje zainteresovanú verejnosť na internetové stránky členských štátov s informáciami o príjemcoch platieb SPP. Zmienku si zaslúži aj spustenie internetového denníka komisára Fischera Boela začiatkom roku 2007, ktorý používa nový, rýchlo rastúci prostriedok komunikácie. Služba elektronickej pošty „Poľnohospodársky spravodajský prehľad“, ktorá vznikla v roku 2002, sa teraz pravidelne vysiela pre viac ako 14 000 abonentov na celom svete. Internetová stránka ako prostriedok komunikácie má rozhodne značné možnosti rozvíjať sa a tiež vplývať na nové a mladšie publikum v radoch širokej verejnosti. Súčasná komunikačná stratégia generálneho riaditeľstva ráta s ďalším rozvoj komunikovania na báze internetu, najmä využívaním interaktívnych prostriedkov. Prieskumy verejnej mienky Generálne riaditeľstvo pre poľnohospodárstvo pokračuje v pravidelných prieskumoch mienky občanov EÚ o SPP a rozvoji vidieka. Nedávno preskúmalo svoje otázky v prieskume Eurobarometer s cieľom zlepšiť svoju schopnosť hodnotiť uvedomenie si a poznanie politiky, a takisto aby mohlo určiť rôzne cieľové skupiny medzi širokou verejnosťou. Je to v súlade aj s odporúčaniami externého hodnotenia. Návštevy Vďaka svojim možnostiam vplyvu na širšiu verejnosť sa venuje väčšia publicita programu návštev generálneho riaditeľstva, a to tak na internete, ako aj medzi zainteresovanými vyššími strednými a vysokými školami. To odzrkadľuje aj odporúčania externého hodnotenia. IV. Pomer výdavkov (záväzkov a platieb) medzi dotáciami z iniciatívy tretích strán a informačnými akciami z iniciatívy Komisie Tabuľka 2 | Rozpočtová položka 05.0806: Záväzky a platby v rokoch 2003 – 2006 | 2003 | 2004 | 2005 | 2006 | 2003 – 2006 | (**) | Vo vzťahu k roku záväzku a nasledujúcemu roku (pravidlo n+1). | Príloha II: | Jednotlivé priame akcie Komisie v rokoch 2003 – 2006 | Príloha III: | Zoznam skratiek. | [1] Správa Komisie Európskemu parlamentu a Rade o implementácii nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky (KOM(2003) 235, v konečnom znení z 8.5.2003). [2] Nariadenie Komisie (ES) č. 1820/2004 z 20. októbra 2004, ktorým sa mení a dopĺňa nariadenie (ES) č. 2208/2002 ustanovujúce podrobné pravidlá uplatňovania nariadenia Rady (ES) č. 814/2000 o informačných opatreniach týkajúcich sa spoločnej poľnohospodárskej politiky (Ú. v. EÚ L 320, 21.10.2004, s. 14). [3] Európska komisia, GR AGRI zmluva AGRI 2005/0421, Hodnotenie informačnej politiky o Spoločnej poľnohospodárskej politike, december 2006. [4] Ú. v. EÚ C 252, 12.10.2005, s. 28. [5] Ú. v. EÚ C 236, 30.9.2006, s. 71. [6] Nariadenie Komisie (ES) č. 2208/2002 z 12. decembra 2002 ustanovujúce podrobné pravidlá uplatňovania nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky (Ú. v. EÚ L 337, 13.12.2002, s. 21). [7] Oznámenie Komisii „Akčný plán Komisie na zlepšenie komunikácie o Európe“ (SEK(2005) 985) z 20. júla 2005.